SYDDANSK UNIVERSITET 20. juli 2013

Referat af møde i Det Humanistiske Fakultets Ph.d.-udvalg den 3. juni 2013.

Til stede var: Carl Bache, Nina Bonderup Dohn, Lars Frode Frederiksen, Anne Klara Bom, Tine Brøndum og Signe Overgaard.

Fraværende med afbud var: Nils Arne Sørensen, Peter Simonsen, Marit Clausen og Mai Hostrup Brunse.

Ad 1. Meddelelser.

Formanden oplyste, at Ministeriet for Forskning, Innovation og Videregående Uddannelser har sendt opslag om EliteForsk-rejsestipendier 2014. I lighed med sidste år har SDU besluttet at fremsende 5 indstillinger til EliteForsk-rejsetipendier til særligt dygtige og lovende ph.d.-studerende - en fra hvert fakultet. Rektors Ph.d.-råd har på den baggrund besluttet at invitere institutterne til at fremsende forslag til indstillinger gennem de enkelte ph.d.-skoler. Ph.d.-rådets formand og ph.d.-skolelederen ved Samfundsvidenskab foretager den endelige vurdering i forhold til fremsendelse af kandidater.

Formanden orienterede herudover om seneste drøftelser på Ph.d.-Rådets møde, bl.a. talentpleje, karriereudvikling og kursus i projektledelse målrettet ph.d.-studerende.

Nina Bonderup Dohn oplyste, at hun forlægger tjenestested til University of Sydney i perioden 18. juli 2013 – 17. januar 2014.

Ad 2. Buddy-ordningen.

Formanden har ønsket, at buddy-ordningen der blev etableret for et år siden evalueres. Ordningen er blandt andet er med til at sikre det fagligt sociale miljø, erfaringsudveksling og tværfaglige relationer i øvrigt. De ph.d.-studerende i Ph.d.-udvalget fungerer som buddies (som hovedregel).

Der blev fra de studerendes side givet udtryk for at ordningen bør fortsætte, men i fastere rammer. Det har vist sig, at arrangementer med faglig substans fungerer bedst. Der kan være tale om ECTS-udløsende aktiviteter. Det skal tydeliggøres, at det er et fælles ansvar at ordningen fungerer.

Det blev aftalt, at buddyordningen indgår i ph.d.-skolelederens velkomstarrangement. 1-2 buddies introducerer sammen med ph.d.-skolelederen de nye studerende for ordningen.

Ad 3. International evaluering.

Formanden orienterede om den igangsatte proces. De respektive aktørgrupper kan bidrage med max. 2 sider plus bilag, og derudover fremkomme med ønsker der ønskes drøftet med panelet i forbindelse med interviewbesøg.

Panelbesøg på SDU forventes ultimo oktober 2013.

Ad 4. Regelsæt for modtagelse af Visiting PhD Students.

Udkast til regelsæt blev drøftet. Der var enighed om at det er en god ide. Ph.d.

-skolelederen vil på baggrund af en fælles henvendelse fra VIP, FUP-leder og institutleder kunne sende invitation til deltagelse i Ph.d.-skolens aktiviteter på lignende vis med ordinære ph.d.-studerende.

Formanden påpegede, at der er tale om en relativt uforpligtende ordning, der dog samtidig formelt kan give visiting PhD students dokumentation for deltagelse i Ph.d.-skolen.

Ad 5. Status for ph.d.-vejlederkurser.

Formanden orienterede om status for Ph.d.-skolens vejlederkursus. Der har været overvældende tilslutning til vejlederkurset. Ultimo august afvikles 2 parallelle hold (modul 1, 2 og 3). Modul 4 er fælles for begge hold.

Ph.d.-udvalget drøftede roller og fælles ansvar for en vellykket vejledningsproces.

Det blev herudover drøftet, at dele af vejlederkurserne også ville være relevant for ph.d.-studerende til at ruste dem i at bruge deres ph.d.-vejledere på en konstruktiv og givende måde. Formen for denne inddragelse overvejes nærmere.

Ad 6. Tilfredshedsundersøgelse.

Formanden fandt at der var grundlag for at ændre den hidtidige praksis med tilfredshedsundersøgelse hvert 3-5 år og stillede forslag om at den enkelte ph.d.-studerende blev bedt om at evaluere ph.d.-forløbet efter forsvar, men før tildeling af grad.

Efter en drøftelse af forslaget og dets nytte som redskab til at håndtere problemstillinger blev man enige om at fortsætte arbejdet med at erstatte tilfredshedsundersøgelsen med spørgeskemaer. Frekvensen af spørgeskema vil være efter 1½ år og 3 år, idet den studerende befinder sig i forskellige faser af ph.d.-studiet og refleksioner vil være i forhold til dette. Skema tænkes udsendt til indskrevne ph.d.-studerende og ph.d.-studerende, der udskrives før tid eller afslutter uden grad.

Sagen vil blive taget op igen i Ph.d.-udvalget.

Ad 7. Godkendelse af ph.d.-planer.

260576 – Godkendt. Ph.d.-udvalget noterede sig, at formidlingselementet afvikles med 1 time mere end gældende norm ved Det Humanistiske Fakultet, idet bekendtgørelsens krav om erfaring med undervisningsvirksomhed eller anden form for formidling samt pligtarbejdsopgaver ved ansættelsesinstitutionen betragtes som opfyldt, hvis den ph.d.-studerende underviser en time pr. semester, dog undtaget det semester hvor den ph.d.-studerende opholder sig ved et andet forskningsmiljø. Det skal stadig påses, at kravet til undervisning/formidling opfyldes også under miljøskift.

100684 – Godkendt, idet det bemærkes, at der skal fremsendes ansøgning om udpegning af bivejleder med angivelse af arbejdsfordeling mellem hoved- og bivejleder.

150780 – Godkendt, idet det bemærkes, at det er et fælles ansvar at tage initiativ til og dagsordensætte vejledningsmøder.

170163- Planen godkendes, når oplysninger omkring FUP, budget, vejledningens og afhandlingens form er fremsendt.

Ad 8. Ansøgning om tilladelse til at indlevere ph.d.-afhandling som monografi.

130983- Ph.d.-udvalget godkendte, at ph.d.-afhandlingen indleveres som monografi.

Ad 9. Eventuelt.

Intet.

Ad 10. Aftaler med eksterne parter omkring indskrivning af ph.d.-studerende.

Formanden redegjorde for ønsket om at sætte punktet på dagsordenen.

Erfaringer viser, at det er vigtigt at sikre rammerne omkring disse forløb og den rette forståelse mellem de involverede parter. Aftaler skal indeholde en præcisering af de involverede parters ansvar/rettigheder. Der var enighed om, at aftalen skal foreligge forud for indskrivning af kandidaten. I aftalen skal der explicit fremgå en øvre grænse for afvikling af videns- og formidlingselementet samt et hensigtsmæssigt omfang af den ph.d.-studerendes tilstedeværelse i relevante miljøer på SDU.

Carl Bache

Ph.d.-udvalgsformand

/

Gitta Stærmose

Sekretær